Anexă

La Hotărârea nr......../..........

Plan Național de Redresare și Reziliență a Consiliului Local al municipiului Bistrița

Componenta C1-Managementul apei

**NOTA DE FUNDAMENTARE**

privind necesitatea, oportunitatea, potențialul economic și populația deservită prin realizarea proiectului  „Dezvoltarea infrastructurii edilitare, de tip apă și apă uzată în zonele urbane funcționale ale municipiului Bistrița” din cadrul Planului Național de Redresare și Reziliență

Începând cu anul 2007, sectorul de apă și apă uzată din România a fost reorganizat prin demararea unui proces de regionalizare, care a constat în concentrarea funcționării serviciilor pentru autorități locale dintr-o arie geografică definită în cadrul unui bazin hidrografic și/sau în cadrul granițelor administrative (municipii, județ). Ca urmare a procesului de regionalizare, au fost înființați 43 de Operatori Regionali, furnizând apă pentru aproximativ jumătate din populația țării. Acest proces de reorganizare a sectorului a adus un real progres în furnizarea serviciilor, foarte multe localități fiind deservite într-o perioada relativ scurtă. Cu toate acestea, România înregistrează întârzieri în atingerea obiectivelor Tratatului de Aderare la UE.

Asigurarea conectării populației la servicii de apă și canalizare în conformitate cu directivele Uniunii Europene a pus presiune pe nevoia de pregătire și implementare de investiții majore în sector. În acest context, România ar trebuie să își dubleze sau tripleze capacitatea sa de investiții în perioada următoare, ceea ce reprezintă o mare provocare din punct de vedere logistic, financiar, economic și administrativ.

Investiția propusă contribuie la respectarea principiului 20 al Pilonului European al Drepturilor Sociale prin faptul că se va asigura accesul la serviciile de utilități de bază, cum ar fi apă potabilă curată și de înaltă calitate și salubrizare/canalizare. În urma acestei investiții vor scădea costurile suplimentare pentru locuințe, se vor îmbunătăți condițiile de viață, iar starea de sănătate precum și standardele de igienă a populației la nivelul localităților beneficiare se vor îmbunătăți considerabil.

De asemenea realizarea proiectului va avea un impact semnificativ asupra femeilor din zonele beneficiare. În corespundere cu ținta 6.2 din Strategia de Dezvoltare Durabilă 2030, această investiție pleacă de la premisa faptului că aproximativ 30% din populația rezidentă a României nu beneficiază de servicii de apă curentă, iar 45% nu este racordată la sisteme de canalizare.

Din punct de vedere social, femeile sunt cele mai afectate de lipsa acestor servicii prin faptul că alocă mult mai mult timp pentru asigurarea accesului la apă în vederea efectuării muncii domestice și de îngrijire (aproximativ 75% din munca domestică și de îngrijire este realizată de către femei). Astfel, ca efect, timpul economisit din activitățile de asigurare a apei necesare activităților domestice și de îngrijire va putea fi alocat altor nevoi, inclusiv celor specifice ocupării, educației/formării profesionale sau de relaxare. Prin urmare, din perspectiva de gen această investiție va avea un impact social pozitiv mare asupra femeilor.

**Municipiul Bistrița** este membru al Asociației de Dezvoltare Intercomunitară pentru Servicii de Alimentare cu Apă și de Canalizare în județul Bistrița-Năsăud, având ca operator regional societatea SC Aquabis SA Bistrița-Năsăud, aflată sub autoritatea Consiliului Județean Bistrița-Năsăud.

**Municipiul Bistrița dispune de două surse de alimentare cu apă**:

* Sursa Cușma, o sursă subterană, situată la o distanță de 21 km de Bistrița, la poalele Munților Călimani, în localitatea Cușma. Debitul captat provine de la mai multe izvoare subterane și de la un pârâu de suprafață, cu o capacitate ce a crescut în funcție de nevoile de consum ale municipiului, până la 28-30 l/s. Conducta de aducțiune din sursa subterană Cușma alimentează rezervoarele din pădurea Ghinzii, ce se conectează apoi gravitațional la sistemul de distribuție al orașului, apa amestecându-se cu cea produsă în cadrul Stației de Tratare.
* Sursa râul Bistrița, o sursă de suprafață, situată pe malul drept al râului Bistrița. Apa brută captată din râul Bistrița este apoi tratată în cadrul Stației de Tratare a apei Bistrița, ce are o capacitate de 1.000 l/s și se află în zona de nord-est a municipiului (zona străzii Grănicerilor, în apropierea Lacului de agrement).

Investițiile realizate în extinderea rețelei de alimentare cu apă potabilă au deservit, în primul rând, zonele rezidențiale ale municipiului, ducând la o creștere a cantității de apă distribuite în scop casnic. Cu toate acestea, datele furnizate de către SC Aquabis SA indică **nevoia de extindere a rețelei de apă potabilă pe 34 de străzi și tronsoane de străzi.**

În ceea ce privește rețeaua de canalizare, aceasta s-a extins în perioada 2014-2020 cu 15,5 km (+4,46 %), ajungând în 2020 la o lungime totală de 363 km, conform datelor INS Tempo. Rețeaua de canalizare este conectată la stația de epurare apă uzată Bistrița, proiectată și realizată pentru un debit mediu de 74.304 mc/zi. **Stația de epurare este compusă din 3 linii de epurare**, fiecare fiind prevăzută cu treaptă mecanică (degrosisare, desnisipator, decantor primar), zonă BIOP de reducere biologică a fosforului, zonă de nitrificare, predenitrificare și posdenitrificare pentru reducerea azotului, precum și cu decantoare secundare.

**Raportul dintre apa epurată și cea distribuită este de 90 %**, ceea ce indică nevoia de creștere a numărului de consumatori racordați la rețeaua de canalizare.

Acest fapt este subliniat și de informațiile cu privire la contractele încheiate cu operatorul serviciului. Datele furnizate de către SC Aquabis SA pentru anul 2020 indică existența a 14.745 de contracte încheiate pentru serviciul de canalizare (84 % din numărul de contracte încheiate pentru serviciul de alimentare cu apă). Astfel, o comparație între numărul de contracte încheiate pentru serviciile de alimentare cu apă, respectiv canalizare indică faptul că **doar 82,1 % din persoanele fizice cu contracte de alimentare cu apă au încheiat și contracte pentru canalizare**. Ponderea este mai mare în cazul persoanelor juridice (89,5 %), fiind de 99,9 % în cazul asociațiilor de proprietari. Prin urmare, este nevoie de măsuri care să ducă la creșterea ponderii populației racordate la rețeaua de canalizare.

Necesitatea punerii la dispoziție a cetățenilor a unei infrastructuri edilitare de apă și apă canal derivă din infrastructura insuficientă existentă la nivel local. Această investiție este susținută și se regăsește în Strategia de dezvoltare locală a Municipiului Bistrița 2010-2030 actualizată 2022 și aprobată prin HCL nr.225/17.10.2022 la **OS5.2. Infrastructură Modernă care sprijină dezvoltarea unui mediu urban sănătos și asigură un grad de acoperire cu rețele de utilități de peste 95% până în 2030; D5.2.1. Modernizarea și extinderea infrastructurii de alimentare cu apă și canalizare.**

Proiectul „Dezvoltarea infrastructurii edilitare, de tip apă și apă uzată în zonele urbane funcționale ale municipiului Bistrița” vizează creșterea gradului de acces al populației la serviciul public de apă și canalizare pe următoarele străzi :

1.Extindere rețea de alimentare cu apă în municipiul Bistrița și localitățile componente Viișoara, Sărata, Sigmir, Unirea:

|  |  |  |
| --- | --- | --- |
| **Nr.Crt.** | **Extras CF** | **Municipiul Bistrița** |
| 1 | nr.81458 | Str.Cărpiniș - 577m |
| 2 | nr.87504 | Str.Galaxiei - 269m |
| 3 | nr.81492 | Str.Ioan Căianu - 221m |
| 4 | nr.75537 | Str. Malului - 89m |
| 5 | nr.82377 | Str.Nenominalizată -122m |
| 6 | nr. 81485; nr.81486 | Str.Constantin Brăiloiu - 265m |
| 7 | nr.79612 | Str.Viorelelor - 509m |
| 8 | nr.81171 | Str.Filip Cristian Petru -351m |
|  |  | **Mun. Bistrița-** **localitatea componentă Viișoara** |
| 9 | nr.89005 | Str.Lungă - 512m |
| 10 | nr.87482 | Str.Orion - 442m |
| 11 | nr.80930 | Aleea Orizontului -235m |
| 12 | nr.88613 | Str Izvorul Sarat (tr.2) -1063m |
|  |  | **Mun. Bistrița-** **localitatea componentă Sărata** |
| 13 | nr.88818 | Str.Agricultorilor - 214m |
| 14 | nr.88700 | Str.Secundară 11- 93m; |
| 15 | nr.88052 | Str.Secundară 12 - 40m |
| 16 | nr.89043 | DJ154 -112m |
| 17 | nr.89002 | DJ154 - 178m |
| 18 | nr.88878 | Str.Secundară 10 - 323m |
| 19 | nr.88353 | Str.Secundară 14 -104m |
|  |  | **Mun. Bistrița-** **localitatea componentă Sigmir** |
| 20 | nr.79723 | Str.Nenominalizată Sigmir - 111m |
|  |  | **Mun. Bistrița-** **localitatea componentă Unirea** |
| 21 | nr.89897 | Str.Aviației - 631m |
| 22 | nr.86886 | Str.Viile cu Pomi (tronson 3) - 401m; |
| 23 | nr.83827 | Str.Asfințitului - 126m |
| 24 | nr.88094; nr.88133 | Str.Agronomului - 498m |
| 25 | nr.88410 | Str.Bisericii - 517m |

2.Extindere rețea de canalizare in municipiul Bistrita și localitățile componente, Sărata, Sigmir ,Unirea, Slătinița

|  |  |  |
| --- | --- | --- |
| **Nr.Crt.** | **Extras CF** | **Municipiul Bistrița** |
| 1 | nr.87544 | Str.Matei Corvin - 1006m |
| 2 | nr.79664 | Str.Nouă – 241 m |
| 3 | nr.87325 | Str.Valentin Raus - 270m |
| 4 | nr.80460 | Str.Bradului - 234m |
| 5 | nr.81458 | Str.Cărpiniș - 343m |
| 6 | nr.87504 | str.Galaxiei - 269m |
| 7 | nr.81492 | Str.Ioan Căianu - 221m |
| 8 | nr.75537 | Str. Malului - 89m |
| 9 | nr.82377 | Str.Nenominalizată -122m |
| 10 | nr.81485; nr.81486 | Str.Constantin Brăiloiu - 192m |
| 11 | nr.79612 | Str.Viorelelor - 909m |
| 12 | nr.81171 | Str.Filip Cristian Petru – 461m |
|  |  | **Mun. Bistrița localitatea componentă Sărata** |
| 13 | nr.89043 | DJ154 -112m; |
| 14 | nr.89002 | DJ154 -178m; |
| 15 | nr.88353 | str.Secundară 14 - 104m; |
| 16 | nr.88878 | Str.Secundară 10 - 323m; |
|  |  | **Mun. Bistrița localitatea componentă Sigmir** |
| 17 | nr.87823 | Str.Iazului - 536m; |
| 18 | nr.79723 | Str.Nenominalizată - 111m |
|  |  | **Mun. Bistrița localitatea componentă Unirea** |
| 19 | nr.83719 | str.Pasajului - 258m; |
| 20 | nr.89897 | Str.Aviației - 631m; |
| 21 | nr.83827 | Str.Asfințitului - 566m; |
| 22 | nr.86886 | Str.Viile cu Pomi (tronson 3) - 631m; |
| 23 | nr.88094; nr.88133 | Str.Agronomului - 352m |
| 24 | nr.88410 | Str.Bisericii - 517m |
|  |  | **Mun. Bistrița localitatea componentă Slătinița** |
| 25 | nr.80520 | DJ 172 B km 0+550 la 5+054 - 500m; |

**Valoarea maximă eligibilă** a proiectului este în cuantum de **15.796.709,60** **lei** fără tva din **care 5.937.842,69 lei fără tva valoare aferentă extinderii rețelei de distribuție a apei** și **9.858.866,91 lei fără tva valoare aferentă extinderii rețelei de canalizare.**

(nr.km\*cost unitar extindere rețele apă)+(nr.km\*cost unitar extindere rețea apă uzată)

(8,253 km\*719.476,88 lei)+(9,176 km\*1.074.418,80 lei)=15.796.709,60 lei fără tva;

(8,253km\*146.250,00 euro)+(9,176\*218.400,00 euro)=3.211.039,66 euro fără tva.

Cursul valutar utilizat este cursul Infoeuro aferent lunii mai 2021, conform PNRR, 1 euro=4,9195 lei.

Un număr de **1835 locuitori** vor fi deserviți de **rețeaua extinsă de distribuție** a apei iar **2005 locuitori** vor fi deserviți de **rețeaua extinsă de canalizare**.

Rețeaua de distribuție a apei se va extinde cu **8,253 km** iar rețeaua de canalizare se va extinde cu **9,176 km**.

Numărul utilizatorilor și numărul de km de rețea de distribuție apă și canalizare se regăsește mai jos după cum urmează:

|  |  |  |  |
| --- | --- | --- | --- |
| Indicatori și alte informații | Valoare la  începutul  implementării proiectului | Valoare la  finalul  implementării  proiectului | Rezultate |
| Numărul de unități administrativ-teritoriale sprijinite prin proiect | | | Nr. 1 |
| Rețea distribuție apă potabilă (extindere) | 0 km | 8,213 km | 8,213 km |
| Rețea de apă uzată (extindere) | 0 km | 9,176 km | 9,176 km |
| Populație care beneficiază de o mai bună alimentare cu apă | 0 locuitori | 1835 locuitori | 1835 locuitori |
| Nivelul de branșare a populației din zona deservită de sistemul de alimentare cu apă | 0% | 2,47% | 2,47% |
| Populație care beneficiază de o mai bună tratare a apelor uzate | 0 locuitori | 2005 locuitori | 2005 locuitori |
| Nivelul de racordare a populației la sistemul de canalizare a apelor uzate în aglomerare | 0% | 2,70% | 2,70% |

Urmare a celor prezentate proiectul „Dezvoltarea infrastructurii edilitare, de tip apă și apă uzată în zonele urbane funcționale ale municipiului Bistrița” este oportun și necesar, potențialul economic al investiției fiind evident.